KTP ทะยานกว่า 10% หลังมีข่าวกลุ่มทุนอสังหาฯ รายใหญ่จะเข้าร่วมทุน-เทกโอเวอร์
KTP ทะยานกว่า 10% โดยราคาหุ้นปิดตลาดภาคเช้าอยู่ที่ 3.28 บ. บวก 0.32 บ. หรือ 10.81% สูงสุดที่ 3.54 บ. ต่ำสุดที่ 3.06 บ. มูลค่าซื้อขายที่ 69.79 ลบ. โดยเช้านี้ (27 ก.ค.) มีข่าวว่ากลุ่มทุนอสังหาฯ รายใหญ่จะเข้าร่วมทุน-เทกโอเวอร์ หรือแบล็กดอร์ อย่างไรก็ตาม KTP ได้ออกมาปฏิเสธว่าข่าวดังกล่าวไม่เป็นความจริง
27 ก.ค. 2558

ผู้สื่อข่าวรายงานว่า ราคาหุ้นบริษัท เคปเปล ไทย พร็อพเพอร์ตี้ จำกัด (มหาชน) หรือ KTP ปิดตลาดภาคเช้า ราคาอยู่ที่ 3.28 บาท บวก 0.32 บาท หรือ 10.81% สูงสุดที่ 3.54 บาท ต่ำสุดที่ 3.06 บาท มูลค่าซื้อขายที่ 69.79 ล้านบาท ขณะที่ดัชนีตลาดหุ้นไทยโดยรวมลบ 21.20%
โดยปัจจัยที่ส่งผลให้ราคาหุ้นช่วงเช้าวันนี้ (27 ก.ค.) มีการปรับตัวขึ้นแรง คาดว่ามาจากประเด็นที่มีข่าวว่ามีกลุ่มทุนอสังหาริมทรัพย์รายใหญ่จะเข้ามาร่วมทุน/ take over /backdoor บริษัท เคปเปล ไทย พร็อพเพอร์ตี้ จำกัด (มหาชน) หรือ KTP
ขณะที่ KTP ระบุว่า ข่าวดังกล่าวนั้นไม่เป็นความจริง หากบริษัทตัดสินใจที่จะตกลงทำรายการลงทุนใดๆ จะดำเนินการเปิดเผยข้อมูล ให้เป็นไปตามกฎเกณฑ์ของตลาดหลักทรัพย์แห่งประเทศไทย (ตลท.)